Dinasti Kedua Puluh Mesir

**Dinasti Kedua Puluh Mesir** (ditatatandakan **Dinasti XX**, atau **Dinasti ke-20** atau **Dinasti 20**) ialah dinasti ketiga dan terakhir dalam tempoh Kerajaan Baru Mesir purba, berlangsung dari 1189 SM hingga 1077 SM. Dinasti ke-19 dan ke-20 bersama-sama membentuk era yang dikenali sebagai **tempoh Ramsisiyah** (*Ramesside*) kerana kelaziman pemerintah dengan nama depan "Ramesses". Dinasti ini secara umumnya dianggap menandakan permulaan kemerosotan Mesir purba dalam peralihan dari Zaman Gangsa Lewat ke Zaman Besi. Semasa Dinasti Kedua Puluh, Mesir purba menghadapi krisis pencerobohan oleh Bangsa Laut. Dinasti ini berjaya mempertahankan Mesir, namun mengalami kerosakan teruk.

## Sejarah
Selepas kematian firaun terakhir Dinasti ke-19, Ratu Twosret, Mesir memasuki tempoh perang saudara. Disebabkan kehilangan rekod sejarah, punca perang saudara ini tidak diketahui. Perang ini berakhir dengan Setnakhte dinobatkan, yang mengasaskan Dinasti Kedua Puluh Mesir.

Dari pemerintahan Setnakhte dan anaknya Ramesses III, Mesir menghadapi krisis disebabkan pencerobohan Bangsa Laut. Pencerobohan ini merupakan sebahagian daripada rentetan krisis yang saling berkaitan dalam pelbagai tamadun Mediterranean. Seluruh krisis ini sering dipanggil Keruntuhan Zaman Gangsa Lewat. 

Bangsa Laut menyebabkan kerosakan besar terhadap penduduk Mesir, yang dapat dilihat dalam rekod sejarah. Satu inskripsi berbunyi:

Bukan hanya Mesir yang terjejas oleh pencerobohan Bangsa Laut. Empayar Orang Het, pesaing lama Mesir, runtuh dan tidak bangkit semula. (Dalam inskripsi di atas, Orang Het dipanggil "Hatti".)

Dengan kemenangan dalam Pertempuran Djahy dan Pertempuran Delta pada Tahun 8 pemerintahan Ramesses III, Mesir berjaya menangkis serangan Bangsa Laut, melindungi Mesir daripada kehancuran seperti tamadun-tamadun Zaman Gangsa lain. Semasa Dinasti Kedua Puluh, banyak kuil dibina untuk menayangkan kekuatan Mesir. Namun, ia juga menunjukkan kebangkitan politik golongan pendeta melebihi firaun.

Dinasti Kedua Puluh merosot akibat perubahan iklim drastik, pergolakan dalam keluarga diraja, dan peningkatan kuasa golongan paderi dan bangsawan. Selepas kematian Ramesses XI, firaun terakhir Dinasti Kedua Puluh, tempoh kacau-bilau berlaku. Ini diakhiri oleh Smendes, seorang bangsawan Mesir, yang menjadi Firaun pertama Dinasti ke-21.

## Firaun-firaun Dinasti ke-20
Firaun-firaun Dinasti ke-20 memerintah selama kira-kira 120 tahun: dari sekitar 1187 hingga 1064 SM. Tarikh dan nama dalam jadual berikut kebanyakannya diambil daripada "Jadual Kronologi untuk Tempoh Dinastik" dalam Erik Hornung, Rolf Krauss & David Warburton (penyunting), *Ancient Egyptian Chronology* (Handbook of Oriental Studies), Brill, 2006. Kebanyakan firaun dimakamkan di Lembah Raja-raja di Thebes (dilabelkan KV). Maklumat lanjut boleh didapati di laman web Theban Mapping Project.

## Garis masa

ImageSize = width:800 height:auto barincrement:12
PlotArea = top:10 bottom:30 right:130 left:20
AlignBars = justify

DateFormat = yyyy
Period = from:-1190 till:-1065 
TimeAxis = orientation:horizontal
ScaleMajor = unit:year increment:10 start:-1186
ScaleMinor = unit:year increment:5 start:-1186

Colors =
 id:canvas value:rgb(0.97,0.97,0.97)
 id:PA value:green
 id:GP value:red
 id:eon value:rgb(1,0.7,1) # ungu muda

Backgroundcolors = canvas:canvas

BarData =
 barset:Pemerintah

PlotData=
 width:5 align:left fontsize:S shift:(5,-4) anchor:till
 barset:Pemerintah

 from: -1190 till: -1186 color:PA text:"Setnakhte (1190 SM &ndash; 1186 SM)"
 from: -1186 till: -1155 color:PA text:"Ramesses III (1186 SM &ndash; 1155 SM)"
 from: -1155 till: -1149 color:PA text:"Ramesses IV (1155 SM &ndash; 1149 SM)"
 from: -1149 till: -1145 color:PA text:"Ramesses V (1149 SM &ndash; 1145 SM)"
 from: -1145 till: -1137 color:PA text:"Ramesses VI (1145 SM &ndash; 1137 SM)"
 from: -1137 till: -1130 color:PA text:"Ramesses VII (1137 SM &ndash; 1130 SM)"
 from: -1130 till: -1129 color:PA text:"Ramesses VIII (1130 SM &ndash; 1129 SM)"
 from: -1129 till: -1111 color:PA text:"Ramesses IX (1129 SM &ndash; 1111 SM)"
 from: -1111 till: -1107 color:PA text:"Ramesses X (1111 SM &ndash; 1107 SM)"
 from: -1107 till: -1077 color:PA text:"Ramesses XI (1107 SM &ndash; 1077 SM)"

 barset:skip


## Pohon keluarga Firaun
Dinasti Kedua Puluh Mesir merupakan yang terakhir dalam Kerajaan Baru Mesir. Hubungan kekeluargaan tidak jelas, terutamanya menjelang akhir dinasti.

	
	

	
	

	
	
	
	

## Galeri

File:Weihrauchopfer RamsesIII aus KV11.jpg|Ramesses III ialah anak Setnakht. Semasa pemerintahannya, baginda menangkis pencerobohan Bangsa Laut di Mesir dan membenarkan penempatan mereka di Kanaan. Satu konspirasi dirancang untuk membunuh baginda tetapi gagal. Baginda kemudian dibunuh. Mumia baginda, lama menjadi inspirasi filem seram Hollywood, menunjukkan kerongkongnya dikelar.
File:RamessesIV-SmitingHisEnemiesOnAnOstracon MuseumOfFineArtsBoston.jpg|Ramesses IV ialah anak kelima Ramesses III. Baginda menaiki takhta selepas empat abangnya meninggal.
File:Ramses V mummy head.png|Ramesses V ialah anak Ramesses IV dan Permaisuri Duatentopet. Semasa pemerintahannya, penjarah Libya menyerang negara dan cuba menakluk Thebes, memaksa pekerja Deir el-Medina menghentikan kerja di Lembah Raja-raja. Baginda mangkat akibat cacar.
File:RamassesVIFragmentarySarcophagusHead-BritishMuseum-August19-08.jpg|Ramesses VI ialah bapa saudara Ramesses V. Baginda merampas takhta pendahulunya dan kemudian makamnya, KV9.
File:Mold with Throne Name of Ramses VII LACMA M.80.202.468.jpg|Ramesses VII ialah anak Ramesses VI. Semasa pemerintahannya, harga gandum melambung tinggi. Mumia baginda tidak pernah ditemui tetapi cawan dengan namanya ditemui dalam simpanan diraja di Deir el-Bahri. Baginda dimakamkan di KV1.
File:SFEC-MEDINETHABU-Sethiherkhepeshef II.jpg|Ramesses VIII, dilahirkan sebagai Sethherkhepeshef, ialah abang Ramesses VI dan anak Ramesses III yang masih hidup. Baginda mungkin memerintah selama setahun atau dua. Makamnya tidak pernah dikenal pasti.
File:Ramesses9.jpg|Ramesses IX ialah cucu Ramesses III, anak saudara Ramesses IV dan VI, dan anak Mentuherkhepeshef, yang tidak pernah menjadi firaun.
File:Ramesse10ScarabBologna.png|Ramesses X, dilahirkan sebagai Amunherkhepeshef, menaiki takhta selepas Ramesses IX. Baginda kurang didokumentasikan, dengan sedikit monumen atas namanya. Makamnya, KV18, tidak siap.
File:Temple Khonsu Ramesses XI Lepsius.jpg|Ramesses XI ialah firaun terakhir Dinasti Kedua Puluh. Ketika Mesir lemah, Ramesses XI terpaksa berkongsi kuasa dalam triumvirat dengan Herihor, paderi tinggi Amun, dan Smendes, gabenor Mesir Hilir. Ramesses XI dimakamkan di Mesir Hilir oleh Smendes, yang kemudian mengambil takhta sendiri.


## Lihat juga

*[[Pharaoh (novel Prus)|Pharoah]]* ialah novel sejarah oleh Bolesław Prus, berlatarkan Mesir pada akhir Dinasti Kedua Puluh, yang menambah dua pemerintah fiksyen: Ramesses XII dan Ramesses XIII. Ia telah diadaptasi menjadi filem dengan tajuk sama.

## Rujukan